OzLabs/hebrew-wiki-articles huggingface dataset:
נריניו

נריניו (בספרדית: Nariño) הוא אחד מ-32 המחוזות של קולומביה. המחוז נמצא בדרום-מערב קולומביה והוא גובל במחוז קאוקה בצפון-מזרח, בפוטומאיו במזרח, במדינת אקוודור בדרום ובאוקיינוס השקט במערב ובצפון.

המחוז משתרע על שטח של 33,268 קמ"ר. במחוז מתגוררים כ-1.8 מיליון תושבים (הערכה ל-2017). בירת המחוז היא סן חואן דה פסטו.

==היסטוריה==
במהלך התקופה הפרה-קולומביאנית האזור היה מיושב על ידי שבטי ילידים שונים, כמו בני האווה-קוואיקר . האירופאי הראשון שהגיע לאזור היה הקונקיסטאדור הספרדי פסקואל דה אנדגויה שסייר לאורך חוף האוקיינוס השקט כדי להשיג מידע ששימש לאחר מכן את פרנסיסקו פיסארו כשהוא יצא לכבוש את פרו.

לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל בפרובינציית פופאיאן. לאחר פיצול הרפובליקה ב-1830 האזור נכלל ברפובליקת גרנדה החדשה. בעשורים שלאחר מכן שונתה החלוקה המנהלית של האזור מספר פעמים והוא השתייך בתקופות שונות למחוז קאוקה, לפרובינציית פסטו ולפרובינציית ברבקואס. ב-1857 הרפובליקה הפכה לפדרלית והפרובינציה נכללה במדינת קאוקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה.

ב-6 באוגוסט 1904 נוצר מחוז נריניו במתכונתו הנוכחית. המחוז נקרא על שמו של אנטוניו נריניו, שהיה אחד הפעילים הבולטים לעצמאות קולומביה.

==כלכלה==
כלכלת המחוז מסתמכת בעיקר על חקלאות, הכוללת בין היתר גידול תפוחי אדמה, קקאו, חיטה, שעורה, קפה, בננה, שעועית, אולוקוס (), פול וקינואה, גידול מקנה, דיג, תעשייה ומסחר שמתרכז בגבול עם אקוודור ובנמל של טומקו. כמו כן המחוז הוא אחד המוקדים העיקריים בקולומביה לגידול צמח הקוקה שממנו מופק הסם קוקאין.

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קולומביה: מחוזות
מסלול זנטפורט

הזינוק לגרנד פרי ההולנדי בשנת [[1961]]
מסלול זנטפורט (באנגלית: Circuit Park Zandvoort) הוא מסלול מרוצי מכוניות הסמוך לעיר זנטפורט שבהולנד, לחופו של הים הצפוני. המסלול היה חלק מאליפות הפורמולה 1 החל משנות החמישים ועד מחצית שנות השמונים ושב לסבב עם חזרת גרנד פרי הולנד לתחרויות בשנת 2021. במהלך השנים הוא שופץ מספר פעמים וכיום משמש כחלק מאליפות גרמניה למכוניות תיור (DTM).

==היסטוריה==
===שנות השלושים עד מחצית שנות השמונים===
מתווה המסלול - המסלול המקורי (באפור) אל מול המסלול המוקטן (בשחור)
התוכניות להקמת מסלול מרוצים בזנטפורט נעשו עוד לפני מלחמת העולם השנייה. מרוץ כביש ראשון התקיים באזור ב-3 ביוני 1939, אך המסלול עצמו נבנה רק לאחר המלחמה. למרות שמקובל לייחס את תכנון המסלול לג'ון הוגנהולץ, היה זה סמי דייוויס שהציג את התכנון למסלול בשנת 1946.

מרוץ הבכורה התקיים במסלול ב-7 באוגוסט 1948. שנה לאחר מכן נערך במקום גרנד פרי זנטפורט. בשנת 1950 שונה שם המרוץ לגרנד פרי ההולנדי, שהפך לחלק מסבב הפורמולה 1 בשנת 1952. בשנת 1954 לא התקיים מרוץ פורמולה, אך המרוץ שב לסבב שנה לאחר מכן. לאחר הפסקה של שנתיים התקיים המרוץ ברציפות עד לשנת 1985, למעט הפסקה אחת בשנת 1972.

===המחצית השנייה של שנות השמונים והלאה===
תלונות רבות על מפגעי רעש מצד התושבים באזורים הסמוכים למסלול, הובילו לתכנון מחודש של המסלול. על פי התוכנית חלקו הדרומי של המסלול יקוצר ותוואי חדש של המסלול אמור היה להבנות בתוך השטח הפנימי של המסלול המקורי. האישור לביצוע השיפוצים התקבל בינואר 1987, אך זמן קצר לאחר מכן הודיעה חברת CENAV, המפעילה של המסלול, על פשיטת רגל. חברה חדשה שהוקמה לקחה על עצמה את ביצוע עבודות השיפוץ ובשנת 1989 נבנה מסלול חדש בהיקף של 2.6 קילומטרים. על השטח בדרומו של המסלול המקורי נבנו מגרשי כדורגל והוקי לקבוצות המקומיות.

בשנת 1995 הוקמה חברת CPZ (Circuit Park Zandvoort), שפעלה על מנת להפוך את המסלול למסלול גרנד פרי בינלאומי. בסיומו של הפרויקט, שהסתיים בשנת 2001, עמד היקפו של המסלול על 4.7 קילומטרים. בנוסף נבנו בצידי המסלול אזור טיפולים ומקומות ישיבה לצופים. המסלול החדש השתלב במרוצי אליפות גרמניה למכוניות תיור (DTM). אחד האירועים המרכזיים המתקיימים במסלול הוא RTL פורמולה 3 מאסטרס - אירוע בו מתחרים נהגים ממדינות שונות, הלוקחים חלק באליפויות מקומיות, האחד כנגד השני. בשנים 2007 ו-2008 לא התקיים המרוץ במסלול זה, עקב מגבלות שנבעו מתקנות רעש. לאחר שנתיים שב המרוץ להתקיים כסדרו.

===חזרה לפורמולה 1===
במרץ 2019 נחתם הסכם לחזרת מרוצי הפורמולה 1 לשלוש עונות החל מעונת 2020. לקראת המרוץ, שאמור היה להיות המרוץ החמישי בעונה, שופץ המסלול וחודש האזור הטכני והיציעים לקהל. התפרצות הקורונה הובילה לדחיית המרוץ ובהמשך לביטולו. הבכורה המחודשת נדחתה לעונת 2021.

==תחרויות אופניים וריצה==
במהלך השנים התקיימו במסלול מספר מרוצים ותחרויות שונות. באוגוסט 1959 התקיימה במסלול אליפות העולם ה-26 לאופני כביש. החל משנת 2008 מתקיים במסלול מרוץ שנתי למרחק של 5 קילומטרים. בשנת 2010 השתתפה במרוץ לורנה קיפלגאט, שזכתה מספר פעם באליפות העולם וניצחה את המרוץ. בשנת 2013 החל להתקיים מרוץ של 24 שעות לרוכבי אופניים, הפתוח לכלל הציבור.

==קישורים חיצוניים==

* 

* [http://www.circuitsofthepast.nl/en-US/zandvoort סקירה היסטורית של המסלול] באתר Circuits of the past.

==הערות שוליים==

קטגוריה:מסלולי מרוצים
קטגוריה:הולנד: ספורט
קטגוריה:הולנד: ספורט מוטורי
פיאט טאלנטו

פיאט טאלנטו דור שני, שנת 2016
פיאט טאלנטו (באיטלקית: Fiat Talento) הוא רכב מסחרי קל המיוצר על ידי חברת פיאט האיטלקית. הדגם נמכר לראשונה בשנת 1981 ומוצע בשני דורות. הדור הראשון יוצר במשך 14 שנים ברציפות (1981–1994), ודגם הדור השני מיוצר משנת 2016 ועד היום.

==דור ראשון==
יוצר בין השנים 1981–1994. פיאט טאלאטו דור ראשון הייתה גרסת גלגלים קצרה של "פיאט דוקאטו".

==דור שני==
הדגם מיוצר משנת 2016 ועד היום. 

פיאט טאלאנט דור שני מבוססת על דגם ה"רנו טרפיק".

מנועי ה"פיאט טאלנטו" מיוצרים בגרסת טורבו אחיד, ובגרסת טורבו כפול.

== תמונות ==
<gallery>
קובץ:Fiat Talento frontale.jpg | פיאט טאלנטו - דור ראשון
קובץ:Fiat Talento Turbo Diesel.jpg| פיאט טאלנטו - דור ראשון (טורבו דיזל)
קובץ:Fiat Talento in Avellino.jpg| פיאט טאלנטו - דור ראשון
קובץ:Talento diesel.jpg| פיאט טאלנטו - דור ראשון (מנוע דיזל)
קובץ:Fiat Talento (10515532225).jpg| פיאט טאלנטו דור ראשון (מוגבה)
קובץ:Fiat Talento II IAA 2016 (2) Travelarz.JPG| פיאט טאלנטו - דור שני, שנת 2016, מבט לתא הנהג
קובץ:Fiat Talento Kombi 1.6 Ecojet 125 Twin Turbo Family – Frontansicht, 27. Juli 2016, Düsseldorf.jpg| פיאט טאלנטו, שנת 2016
קובץ:SLM 26 - Fiat Talento.jpg| פיאט טאלנטו, שנת 2017
קובץ:Fiat Talento R.jpg| פיאט טאלנטו, שנת 2016
קובץ:Fiat Talento II IAA 2016 (1) Travelarz.JPG| פיאט טאלנטו, שנת 2016
קובץ:Fiat Talento II IAA 2016 (4) Travelarz.JPG| פיאט טאלנטו, שנת 2016 - מבט לדלת האחורית
קובץ:Fiat Talento II IAA 2016 (3) Travelarz.JPG| פיאט טאלנטו, מבט ללוח השעונים (שנת 2016)
</gallery>
==קישורים חיצוניים==

* [http://www.automobile-entreprise.com/Fiat-Professional-le-Talento,4917 פיאט טאלנטו 2016]
* [http://www.autoexpress.co.uk/fiat/talento פיאט טאלנטו 2016] 
* [https://www.rac.co.uk/drive/car-reviews/fiat/talento/11288/ פיאט טאלנטו 2016] (Fiat Talento review)
* [http://www.fiatprofessional.fr/modeles/talento-cargo פיאט טאלנטו 2017 (מידות ותמונות)]
* [https://www.youtube.com/watch?v=aaD85JHdNNc פיאט טאלאנטו] (3:04 דקות), יו-טיוב
==הערות שוליים==

קטגוריה:דגמי מכוניות שהושקו ב-1981
קטגוריה:מכוניות מסחריות
טאלנטו
קטגוריה:כלי רכב איטלקיים
בוז'נה נימצובה

בּוֹזֶ'נָה ניֶמצוֹבָה (בצ'כית: Božena Němcová; 4 בפברואר 1820 בווינה – 21 בינואר 1862 בפראג) הייתה סופרת צ'כית בתקופת המאוחרת של התחייה הלאומית הצ'כית.

תמונתה מופיעה על שטר 500 קרונות צ'כיות.

== תולדות חייה ==
בוז'נה נימצובה נולדה בשנת 1820 בשם ברבורה פנקלובה (Barbora Panklová) בווינה. הייתה בתם של יוהאן פנקל וטרזיה נובוטנה. בילדותה נימצובה התגוררה בקרבת העיירה הקטנה רטיבור'יצה (Ratibořice) עם סבתה מגדלנה נובוטנה (Novotná). סבתה הייתה דמות חשובה מאוד בחייה ונימצובה כתבה מאוחר יותר את הרומן המפורסם ביותר שלה בהשראתה.

כשהיא הייתה בת 17, נישאה ליוסף נימץ, שעבד כפקיד מכס בכיר, והיה מבוגר ממנה בחמש עשרה שנים. את השידוך סידרו הוריה של נימצובה. בשנים 1843-1847 הזוג התגורר בדומז'ליצה ובתקופה זו נימצובה החלה לכתוב את יצירותיה. 

הנישואים לא היו מאושרים ובני הזוג לא הבינו אחד את השנייה. מבחינת נימצובה, בעלה היה אדם גס וסמכותי מדי. שני בני הזוג היו פטריוטים צ'כים, מה שגרם לבעל לא מעט בעיות בעבודה, ולעיתים קרובות הועבר למקומות שונים ובסופו של דבר נאלץ לעזוב את מקום העבודה שלו. לזוג נולדו ארבעה ילדים. המשפחה סבלה מעוני. 

נימצובה מתה בעוני, לאחר שנפרדה מבעלה. הפטריוטים הצ'כיים ארגנו לה הלוויה מפוארת.

== יצירתה ==
נימצובה כתבה סיפורים קצרים, רומנים ואגדות. ליצירותיה נודעה השפעה רבה על הפרוזה בצ'כית; העיתונאי והסופר יוליוס פוצ'יק, שהיה גם מתנגד בולט לנאציזם ואיש המחתרת האנטי-נאצית, ראה בה את מייסדת הפרוזה הצ'כית המודרנית.<ref></ref> היא ואחרים פנו מן הדגם הרומנטי הגבוה, הקאנוני, של משוררים כדוגמת קארל יארומיר ארבן (Erben) וקארל הינק מאכה (Mácha), לכתיבה קרובה יותר לשפת הדיבור, העוסקת בין השאר גם באנשים פשוטים.<ref name=":0"></ref><ref></ref><ref></ref>

רבות מיצירותיה של נימצובה עוסקות בחיי הכפר. היא התעניינה בפולקלור ובאגדות עמים, נסעה ברחבי צ'כיה וסלובקיה וכתבה אגדות וסיפורים רבים (חלקם בעזרת מה שהכירה מילדותה).<ref name=":0" /> ברומנים שלה תיארה עולם כפרי אידילי, שמופרע רק מבחוץ.<ref></ref>

מבקרים וחוקרים לא מעטים דנו בשאלה לאיזו מסורת יש לשייך את נימצובה: לראשוני הריאליזם הספרותי, לרומנטיקה המאוחרת או לקטגוריה נפרדת לחלוטין. בתקופה הקומוניסטית עברו כתביה ניכוס אידאולוגי והוצגו כפרוטו-סוציאליסטיים, אך גם לאחר מהפכת הקטיפה הם נשארו במעמד קאנוני.הקבר של נימצובה ב[[בית הקברות וישהראד]]

== ביבליוגרפיה ==
=== רומנים ===
*  הכפר בהר (Pohorská vesnice)
* הסבתא (Babička) (1855) – יצירתה המפורסמת ביותר. עוסקת בנערה צעירה בשם Barunka (צורת חיבה של Barbora) והילדות שלה עם סבתה בכפר.

=== סיפורי ילדים ואגדות ===
<div class="mw-content-ltr">
* Chýše pod horami
* O dvanácti měsíčkách
* Národní báchorky a pověsti (הסיפורים והאגדות הלאומיים)
* Slovenské pohádky a pověsti (סיפורי ואגדות סלובקיה)
* Selská politika (הפוליטיקה הכפרית)
* Hospodyně na slovíčko
* Dopisy z lázní Františkových (המכתבים מפרנטישקובי לאזנייה)
* Listy přítele přítelkyni
* Silný Ctibor
* Devět křížů (תשעת הצלבים)</div>

== קישורים חיצוניים ==

* העבודות של או על נימצובה ב-Internet Archive
* 

== הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ילידות 1820
קטגוריה:אמנים שעל שמם כוכב לכת מינורי
קטגוריה:סופרות צ'כיות
קטגוריה:אישים שהונצחו בשטרות כסף צ'כיים
קטגוריה:נשים שהונצחו בשטרות כסף
קטגוריה:נפטרות ב-1862
מטריצת הסנברג

באלגברה ליניארית, מטריצת הסנברג או מטריצה מצורת הסנברג (לפעמים נקראת מטריצת הסנברג עליונה) היא מטריצה ריבועית שיש לה אפסים החל מהאלכסון המשני התחתון השני ומטה.

לדוגמה: <math>\begin{bmatrix}
1 & 4 & 2 & 3 \\
3 & 4 & 1 & 7 \\
0 & 2 & 3 & 4 \\
0 & 0 & 1 & 3 \\
\end{bmatrix}</math>
או באופן כללי:
<math>\begin{bmatrix}
* & &\ldots & & * \\
* & \ddots &\ddots & \ddots & \vdots \\
0 & \ddots &\ddots & \ddots & \vdots \\
\vdots & &\ddots & \ddots & \vdots \\
0 & \ldots &0 & * & * \\
\end{bmatrix}</math>

==תכונות==
* כל מטריצה ריבועית דומה למטריצה מצורת הסנברג
* מטריצת הסנברג סימטרית (או הרמיטית) היא מטריצה תלת-אלכסונית
* אם מכפילים מטריצת הסנברג עם מטריצה משולשית עליונה (לא חשוב מאיזה צד) התוצאה תהיה מטריצה מצורת הסנברג. תכונה זו גורמת לכך שיעיל מאוד להפעיל את אלגוריתם QR על מטריצות מסוג זה.

==חישוב==
לכל מטריצה <math> A </math> בגודל <math> n \times n </math>, באמצעות הצמדה במטריצת שיקוף האוסהולדר מתאימות ניתן למצוא את מטריצה מצורת הסנברג הדומה למטריצה <math> A </math>. תהליך זה לוקח <math> \mathcal{O}(n^3) </math> פעולות. דרך נוספת, בעלת זמן חישוב דומה היא באמצעות סיבובי גיבנס.

==לקריאה נוספת==
<div class="mw-content-ltr">
* Trefethen, Lloyd N., and David Bau III. Numerical linear algebra. Vol. 50. Siam, 1997.</div>
<div class="mw-content-ltr">
* Stewart, Gilbert W. Matrix Algorithms: Volume II: Eigensystems. Society for Industrial and Applied Mathematics, 2001.</div>
<div class="mw-content-ltr">
* Golub, Gene H.; Van Loan, Charles F. (2013), Matrix Computations (4th ed.), Johns Hopkins, .</div>

==קישורים חיצוניים==
* 

קטגוריה:אלגברה ליניארית
קטגוריה:מטריצות
1704 בצרפת

שנת 1704 בצרפת הייתה השנה בה ציינה צרפת 717 שנות לאום.

== מנהיגים ==
* המונרך: לואי הארבעה עשר

== אירועים ==
* 13 באוגוסט – מלחמת הירושה הספרדית – קרב בלנהיים: חיילי בעלות הברית תחת ג'ון צ'רצ'יל, דוכס מלבורו והנסיך אויגן מסבויה להביס את הברית הקטנה של צרפת ובוואריה.

== נולדו ==
* 28 בפברואר – לואי גודין, אסטרונום צרפתי (נפטר ב-1760)

== נפטרו ==
* 2 בפברואר המרקיז דה לופיטל, מתמטיקאי (נולד ב-1661)
* 24 בפברואר – מארק-אנטואן שרפנטייה, מלחין (נולד ב-1643)
* 12 באפריל ז'אק-בנין בוסואה, בישוף וסופר (נולד ב-1627)

==קישורים חיצוניים==

== הערות שוליים ==

*
קאוקה

קאוקה (בספרדית: Cauca) הוא אחד מ-32 המחוזות של קולומביה. המחוז נמצא בדרום-מערב קולומביה והוא גובל במחוזות ואייה דל קאוקה וטולימה בצפון, בוילה וקקטה במזרח, בפוטומאיו בדרום, בנריניו בדרום-מערב ובאוקיינוס השקט בצפון-מערב. כמו כן האי גורגונה שייך למחוז.

המחוז משתרע על שטח של 29,308 קמ"ר. במחוז מתגוררים כ-1.4 מיליון תושבים (הערכה ל-2017). בירת המחוז היא פופאיאן.

==היסטוריה==
במהלך התקופה הפרה-קולומביאנית ישבו במקום שבטי ילידים שונים, כשהמרכזיים שבהם הם בני הפאס והגואמביאנו . האירופאי הראשון שעבר במקום היה הקונקיסטאדור הספרדי סבסטיאן דה בללקאסר שייסד את פופאיאן ב-1537. תוך שנים ספורות הוקמה פרובינציית פופאיאן , שהשתייכה למלכות המשנה של פרו עד להקמת מלכות המשנה של גרנדה החדשה במאה ה-18. הפרובינציה כללה חלקים נרחבים מקולומביה המודרנית ובירתה הייתה העיר פופאיאן, שהפכה לאחת הערים החשובות במלכות המשנה.

לאחר קבלת העצמאות של רפובליקת קולומביה הגדולה בתחילת המאה ה-19 נוצרה פרובינציית פופאיאן שהשתייכה למחלקת קונדינמרקה (שכללה את שטחי קולומביה ופנמה המודרניות), אך תוך שנים ספורות הייתה חלוקה מחדש למחוזות והאזור היה חלק ממחוז קאוקה (שכלל את כל מערב קולומביה המודרנית) . לאחר פיצול הרפובליקה ב-1830 האזור נכלל ברפובליקת גרנדה החדשה ופרובינציית פופאיאן נוסדה מחדש, אך בשנים שלאחר מכן פוצלו ממנה כמה יחידות מנהליות וב-1845 שטחה כבר היה דומה יותר למחוז המודרני של קאוקה מאשר לפרובינציה המקורית. ב-1857 הרפובליקה הפכה לפדרלית ונוצרה מדינת קאוקה שכללה את כל דרום ומערב המדינה, כמו גם חלקים נרחבים ממזרחה ואשר בירתה הייתה פופאיאן. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה. בסוף המאה ה-19 ותחילת המאה ה-20 פוצלו שטחים רבים מהמחוז עד שב-1910 הוא הגיע לתצורתו הנוכחית.

==כלכלה==
כלכלת המחוז מסתמכת בעיקר על חקלאות, הכוללת בין היתר גידול אגבה, קנה סוכר, קפה, תירס, מניהוט, שעועית ועגבניות, גידול מקנה, עיבוד מזון, דיג, חטיבת עצים וכרייה. כמו כן יש במחוז גידול נרחב של צמח הקוקה שממנו מופק הסם קוקאין.

==חלוקה מנהלית==
חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמש פרובינציות (Provincias) כדלהלן:

{| class="wikitable sortable"
|-
! שם !! שם בספרדית !! יישוב מרכזי !! מספר רשויות מקומיות
|-
| צפון || Norte || סנטנדר דה קיליצ'או || 10
|-
| מזרח || Oriente || פאס || 8
|-
| מרכז || Centro || פופאיאן || 9
|-
| דרום || Sur || סוקרה || 12
|-
| מערב || Occidente || גואפי || 3
|}

==קישורים חיצוניים==

* 

==הערות שוליים==

קטגוריה:קולומביה: מחוזות
התיאטרון שלנו

התיאטרון שלנו הוא תיאטרון רפרטוארי לילדים ונוער שהוקם בשנת 1994 על ידי הבמאי, היוצר והשחקן רונן גולדפרב פלד.

בין הפקות התיאטרון: "דירה להשכיר", "איה אאוץ' אווה", "בנצי הפיל", "עכבר העיר ועכבר הכפר", "בגדי המלך החדשים", "עלילות פרדיננד פדהצור בקיצור", "רונן בארץ הסיפורים", "שימו לב גם אליי", "מי מה מוזיקה", "אדון חלום", "זהבה ושלושת הדובים", "עמי ותמי בבית הממתקים", "חי ודק" ועוד.

והם הפיקו גם קונצרטים בשיתוף תזמורת סימפונט רעננה: "מכשפה במול", ו"איך באים השירים אל לב האדם".

בין שחקני התיאטרון בהפקות העבר: אסתר אתי קסטרו, רונה בקרמן, גילה אלמגור, משי קלינשטיין, דין דין אביב, עדי אשכנזי, שלומי קוריאט, דנה סמו, אלי גלפרין, גיא פרידמן, איתי שגב, נטע הבר.

"התיאטרון שלנו" הפיק תוכניות טלוויזיה וספיישלים בשיתוף ערוץ "הופ!" וערוץ "בייבי".

ההצגה "אדון חלום" שודרה בערוץ "הופ!" בערב חג הסוכות של שנת 2004 (התשס"ה).

וההצגה "ביער המשלים" שודרה בערוץ "הופ!" ב-10.06.2004.

כמו כן, התיאטרון הפיק גם סדרה קבועה "ספר לי סיפור" בכיכובו של רונן גולדפרב פלד בHOT VOD Young וכיום ב"ערוץ הכוכבים".

מה גם ששירי ההצגות שודרו בערוץ "הופ!", בערוץ "בייבי" ובערוץ "ילדות ישראלית".

כיום תוכני ההצגות והסדרות של "ספר לי סיפור" ו"ספר לי סיפור - האגדות של רונן" משודרים ב"ערוץ הכוכבים", באתר PODI ובתוכן לילדים הנקראת יוקיד (YOUKID) ובעבר ב"ערוץ כוכבי הילדים".

בשנת 2004 העלה התיאטרון את ההצגה המקורית "בנצי", שאת שיריה הלחינה הזמרת יהודית רביץ.

== פרסים ==
במסגרת "פרס הבמה לילדים ונוער", זכתה בשנת 2008 ההצגה "איה אאוץ' אווה" של "התיאטרון שלנו" בפרס הצגת השנה. באותה שנה, גם זכה רונן גולדפרב פלד בפרס "במאי השנה", והתיאטרון, בפרס "עיצוב התלבושות".

== קישורים חיצוניים ==
* 

== הערות שוליים ==

2017 08
קטגוריה:ישראל: תיאטרות רפרטוארים
קטגוריה:שחקני ערוץ הופ!
יחסי יוון–צ'כיה

ליוון ולצ'כיה יחסים דיפלומטיים מאז 1993. היחסים הדיפלומטיים בין יוון לצ'כוסלובקיה לשעבר, כוננו כבר בשנת 1920. צ'כיה מחזיקה שגרירות באתונה ויוון מחזיקה שגרירות בפראג. שתי המדינות הן ריבוניות וחברות בנאט"ו ובאיחוד האירופי.

בדצמבר 2015 נקרא הדיפלומט היווני פאנאיוטיס סאריס מהשגרירות בפראג חזרה לאתונה בשל הצהרה לא מובנת של נשיא צ'כיה מילוש זמאן כשדיבר על משבר החוב של יוון ועל המצב המורכב שנוצר בגוש האירו כתוצאה ממנו.

== קישורים חיצוניים ==

<div class="mw-content-ltr">
* [http://www.mzv.cz/wwwo/default.asp?idj=2&amb=12 Czech embassy in Athens]
* [http://www.mfa.gr/www.mfa.gr/en-US/Policy/Geographic+Regions/Europe/Relationships+with+EU+Member+States/Czech+Republic/ Greek Ministry of Foreign Affairs about relations with the Czech Republic]
</div>

== הערות שוליים ==
נד קלי

אדוארד "נד" קלי (באנגלית: Edward "Ned" Kelly; דצמבר 1854 - 11 בנובמבר 1880) היה שודד דרכים אוסטרלי, ראש כנופיה, ופורע חוק, שנחשב כאחרון והמפורסם ביותר מבין שודדי הדרכים האוסטרלים . קלי היה ידוע כמי שלבש שריון ברזל (אפוד מגן חסין כדורים, אותו יצר בעצמו) במרדף האחרון שלו נגד השוטרים.

נד נולד בוויקטוריה כילד השלישי מתוך שמונה אחים לזוג אירי. אביו הואשם בגניבת חזירים כדי להאכיל את בני משפחתו, ועל כך נידון לחצי שנה בכלא. כעבור זמן הוא מת כשנד כבר היה בן 12, מה שהפך אותו לגבר הגדול בבית, שנדרש לעזור לאימו. משפחת קלי הייתה ענייה בגלל שאביו נחשב לאסיר, דבר שגרם להענשת המשפחה על ידי המשטרה. 

בגיל 14 הצטרף נד לכנופיה אזורית בשם כנופיית גרטה, שהיו שודדי דרכים. ב-1870 נאסר ונשלח לשלוש שנים בכלא בעקבות שיתוף פעולה עם הארי פאוור וגניבת סוס, לאחר שניאות לקבל במתנה סוס שהתגלה כגנוב - בלא שידע על כך.

==קישורים חיצוניים==

* 
* 

קטגוריה:שודדים
קטגוריה:אוסטרליה: היסטוריה
קטגוריה:אוסטרלים ממוצא אירי
קטגוריה:אוסטרלים שנולדו ב-1855
קטגוריה:נפטרים ב-1880
וילה (מחוז)

וילה (בספרדית: Huila, ב-IPA: ) הוא אחד מ-32 המחוזות של קולומביה. המחוז נמצא בדרום קולומביה והוא גובל בעיר בוגוטה ובמחוזות טולימה וקונדינמרקה בצפון, במטה במזרח, בקקטה בדרום ובקאוקה במערב.

המחוז משתרע על שטח של 19,890 קמ"ר. במחוז מתגוררים כ-1.2 מיליון תושבים (הערכה ל-2017). בירת המחוז היא נייבה.

==היסטוריה==
אזור וילה היה אחד המוקדים של תרבות סן אגוסטין שהתקיימה במשך אלפי שנים בתקופה הפרה-קולומביאנית. אחת העדויות המובהקות לתרבות הזו היא הממצאים בפארק הארכאולוגי סן אגוסטין שנמצא בקרבת סן אגוסטין בתחומי המחוז. בין העמים שהתגוררו בתחומי וילה בתקופה הפרה-קולומביאנית ניתן למנות את הפיחאו , האנדקי , הילקון , הפאס והטאמה .

הספרדים החלו לכבוש את האזור במהלך המאה ה-16, אך נאלצו להתמודד עם התנגדות ילידית משמעותית, שהונהגה בין היתר על ידי גאיטנה מבני הילקון. בסופו של דבר הספרדים התגברו על המרידות והחל הפיתוח הקולוניאלי של האזור. בתחילת המאה ה-17 נוצרה פרובינציית נייבה, שהשתייכה תחילה למלכות המשנה של פרו ומהמאה ה-18 למלכות המשנה של גרנדה החדשה. נייבה הייתה בירתה של הפרובינציה והיא כללה את שטחי המחוז המודרני ועוד חלקים קטנים ממחוזות מודרניים נוספים.

ב-1811 החלו הניצנים של מאבק העצמאות הקולומביאני והוקמה הפדרציה של הפרובינציות המאוחדות של גרנדה החדשה ונייבה הפכה לאחת החברות בפדרציה, אך כעבור שנים ספורות, ב-1816, האימפריה הספרדית השתלטה על האזור מחדש.

בסופו של דבר רפובליקת קולומביה הגדולה כעבור מספר שנים. האזור השתייך למחלקת קונדינמרקה (שכללה את שטחי קולומביה ופנמה המודרניות). לאחר פיצול הרפובליקה ב-1830 האזור נכלל ברפובליקת גרנדה החדשה ופרובינציית נייבה נוסדה מחדש. ב-1857 הרפובליקה הפכה לפדרלית והאזור השתייך למדינת קונדינמרקה, עד שב-1861 פוצלה ממנה מדינת טולימה שכללה את שטחי המחוזות המודרניים טולימה ווילה. ב-1863 הרפובליקה הפכה לארצות הברית של קולומביה והמדינות המשיכו להתקיים באותה מתכונת. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז טולימה שכלל את אותם השטחים.

ב-1905 פוצל מחוז וילה ממחוז טולימה. בשנים שלאחר מכן היה ניסיון לשנות את השם למחוז נייבה, אך השם החדש וילה התקבע. המחוז קרוי על שם ההר נבדו דל וילה, הר הגעש הגבוה ביותר בקולומביה שנמצא במשולש הגבולות של מחוזות וילה, טולימה וקאוקה.

==כלכלה==
כלכלת המחוז מסתמכת על ענפים שונים, בהם חקלאות, הכוללת בין היתר גידול אורז, בננה, קפה, תירס, שעועית, דורה, קקאו, קנה סוכר, מניהוט וטבק, גידול מקנה, דיג, תעשייה וכרייה.

==חלוקה מנהלית==
חלוקת המחוז לאזורי משנה.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לארבעה אזורי משנה (Subregiones) כדלהלן:

{| class="wikitable sortable"
|-
! שם !! שם בספרדית !! עיר בירה !! מספר רשויות מקומיות
|-
| אזור משנה צפון || Subnorte|| נייבה || 15
|-
| אזור משנה מרכז || Subcentro || גרסון || 8
|-
| אזור משנה דרום || Subsur || פיטליטו || 12
|-
| אזור משנה מערב || Suboccidente || לה פלאטה || 9
|}

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קולומביה: מחוזות
קטגוריה:מדינות וטריטוריות שהוקמו ב-1905
יחסי ליטא–קנדה

יחסי ליטא–קנדה הם היחסים הדיפלומטיים הרשמיים שבין קנדה לבין הרפובליקה של ליטא.

== יחסים כלכליים ==
הסחר בין ליטא וקנדה עולה בהתמדה.

ב-2013, הייבוא הקנדי מליטא הסתכם ב-188.9 מיליון דולר אמריקאי וכלל בעיקר נפט גולמי, מינרלים וריהוט עץ. הייצוא הקנדי לליטא באותה השנה הסתכם ב-88.9 מיליון דולר, והוא כלל מתכות, ציוד לחקלאות, מוצרי מזון וחלקי חילוף לרכב.

== אשרות ==
אזרחי ליטא לא צריכים אשרות תייר כדי לנסוע לקנדה אם הם מחזיקים בדרכונים ביומטריים, אלא אם כן הדרכון הונפק לפני 28 באוגוסט 2006.

== היסטוריה ==
שתי המדינות כוננו מחדש את יחסיהן הדיפלומטיים בשנת 1991 לאחר התפרקותה של ברית המועצות לשעבר. קנדה מחזיקה משרד ייצוגי קטן בווילנה המעניק שירותים קונסולריים, בפועל השגרירות ממוקמת בריגה (לטביה). ליטא מחזיקה בקנדה שגרירות באוטווה עיר הבירה ו-2 קונסוליות כבוד במונטריאול ובוונקובר.

שתי המדינות ריבוניות וחברות מלאות בארגון לביטחון ושיתוף פעולה באירופה ובנאט"ו.

== קישורים חיצוניים ==

* [https://web.archive.org/web/20170810023527/http://www.canadainternational.gc.ca/baltic_states-pays_baltes/bilateral_relations_bilaterales/lithuania_relations_lituanie.aspx?lang=eng Canadian Department of Foreign Affairs and International Trade about relations with Lithuania]
* [https://web.archive.org/web/20090226214114/http://www.international.gc.ca/missions/balticstates-paysbaltes/menu.asp Canadian embassy office in Vilnius]
* [http://www.urm.lt/index.php?339167781 Lithuanian Ministry of Foreign Affairs: list bilateral treaties with Canada in Lithuanian only)]
* [http://ca.mfa.lt/ Lithuanian embassy in Ottawa]

== הערות שוליים ==
פרס רונלד רייגן לחירות

הנשיא לשעבר [[רונלד רייגן מעניק למיכאיל גורבצ'וב את פרס רונלד רייגן לחירות הראשון, 4 במאי 1992]]
[[ננסי רייגן מעניקה את הפרס לבוב הופ, 1 ביולי 1997]]
פרס רונלד רייגן לחירות (באנגלית: Ronald Reagan Freedom Award) הוא עיטור האזרחי הגבוה ביותר המוענק בידי הספרייה הנשיאותית והמוזיאון על שם רונלד רייגן. הפרס ניתן ל.

עד מותה, הוענק הפרס בידי הגברת הראשונה של ארצות הברית לשעבר ננסי רייגן בשם בעלה, שנפטר ביוני 2004. הפרס ניתן לראשונה בשנת 1992 בידי הנשיא לשעבר רונלד רייגן וכן בשנה שלאחר מכן, אך בשנת 1994 הגברת רייגן העניקה את הפרס במקום בעלה. רונלד רייגן אובחן כחולה במחלת אלצהיימר חודשים ספורים לפני כן, ולא היה מסוגל להשתתף בטקס הענקת הפרס.
על מנת לקבל את הפרס, על המקבל , וכן .

== נמעני הפרס ==
נשיא ארצות הברית לשעבר, ג'ורג' הרברט ווקר בוש, זכה בפרס ב-6 בפברואר 2007, יום השנה ה-96 להולדתו של רייגן, אמר: . בנימה רצינית יותר, אמר מאוחר יותר בנאום: "העבודה עם רונלד רייגן הייתה אחת ההנאות הגדולות בחיי". בוש שימש כעמיתו למרוץ של רייגן וכסגן נשיא ארצות הברית תחתיו בשמונה השנים בהן כיהן רייגן כנשיא.

נמעני הפרס: (1992-2022)
* 1992 - מיכאיל גורבצ'וב, לשעבר המזכיר הכללי של המפלגה הקומוניסטית של ברית המועצות.
* 1993 - קולין פאוול, היועץ לביטחון לאומי בממשל רונלד רייגן.
* 1994 - יצחק רבין, ראש ממשלת ישראל החמישי
* 1995 - המלך חוסיין, אז מלך ירדן
* 1997 - בוב הופ, בדרן וכוכב קולנוע
* 1998 - מרגרט תאצ'ר, לשעבר ראשת ממשלת בריטניה
* 2000 - בילי גרהאם, כומר אוונגליסטי
* 2002 - רודולף ג'וליאני, לשעבר ראש עיריית ניו יורק
* 2007 - ג'ורג' הרברט ווקר בוש, נשיא ארצות הברית לשעבר שכיהן כסגנו ועמיתו למרוץ של רייגן
* 2008 - נתן שרנסקי, בעבר אסיר ציון ומסורב עלייה סובייטי, פוליטיקאי ושר בממשלות ישראל.
* 2011 - לך ואלנסה, מנהיג סולידרי ולשעבר נשיא פולין.
* 2022 - וולודימיר זלנסקי, נשיא אוקראינה.

== קישורים חיצוניים ==

* 

== הערות שוליים ==

קטגוריה:הנצחת רונלד רייגן
רייגן
טולימה

טולימה (בספרדית: Tolima) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוז קלדס בצפון, בקונדינמרקה במזרח, בווילה בדרום, בקאוקה בדרום-מערב ובוואייה דל קאוקה, קינדיו וריסרלדה במערב.

המחוז משתרע על שטח של 23,562 קמ"ר. בירת המחוז היא איבגה.

==היסטוריה==
במהלך התקופה הפרה-קולומביאנית האזור היה מיושב על ידי שבטי ילידים שונים, ובעיקר על ידי הפיחאו והפנצ'ה. הספרדים הגיעו לראשונה לאזור במחצית הראשונה של המאה ה-16 והכיבוש שלו הושלם ב-1551. האזור הפך לפרובינציית מריקיטה, שהשתייכה תחילה למלכות המשנה של פרו ומהמאה ה-18 למלכות המשנה של גרנדה החדשה. העיר מריקיטה הייתה בירתה של הפרובינציה והיא כללה את שטחי המחוז המודרני ועוד חלקים קטנים ממחוזות מודרניים נוספים.

ב-1811 החלו הניצנים של מאבק העצמאות הקולומביאני והוקמה הפדרציה של הפרובינציות המאוחדות של גרנדה החדשה. מריקיטה הפכה לאחת החברות בפדרציה, אך כעבור שנים ספורות, ב-1816, האימפריה הספרדית השתלטה על האזור מחדש.

בסופו של דבר רפובליקת קולומביה הגדולה קיבלה עצמאות כעבור מספר שנים. האזור השתייך למחלקת קונדינמרקה (שכללה את שטחי קולומביה ופנמה המודרניות). לאחר פיצול הרפובליקה ב-1830 האזור נכלל ברפובליקת גרנדה החדשה ופרובינציית מריקיטה נוסדה מחדש. ב-1851 הבירה הועברה לאיבגה. ב-1857 הרפובליקה הפכה לפדרלית והאזור השתייך למדינת קונדינמרקה, עד שב-1861 פוצלה ממנה מדינת טולימה שכללה את שטחי המחוזות המודרניים טולימה ווילה. ב-1863 הרפובליקה הפכה לארצות הברית של קולומביה והמדינות המשיכו להתקיים באותה מתכונת. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז טולימה שכלל את אותם השטחים.

בתחילת המאה ה-20 פוצל מטולימה מחוז וילה וכן שטחים בצפונו נמסרו למחוז קלדס, שכלל אז את מחוזות קלדס, קינדיו וריסרלדה המודרניים.

==כלכלה==
כלכלת המחוז מסתמכת בעיקר על חקלאות, דיג, כרייה, תעשייה ותיירות.

==חלוקה מנהלית==
חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לשש פרובינציות (Provincias) כדלהלן:

{| class="wikitable sortable"
|-
! שם !! שם בספרדית !! מרכז מנהלי !! מספר רשויות מקומיות
|-
| מזרח || Oriente || מלגר || 5
|-
| דרום-מזרח || Suroriente || פוריפיקסיון || 7
|-
| דרום || Sur || צ'פרל || 9
|-
| איבגה || Ibagué || איבגה || 11
|-
| נבדוס || Nevados || ליבנו || 8
|-
| צפון || Norte || אונדה || 7
|}

==קישורים חיצוניים==

* 
* 

==הערות שוליים==

קטגוריה:קולומביה: מחוזות
יחסי דנמרק–קפריסין

יחסי דנמרק-קפריסין הם היחסים הדיפלומטיים שבין ממלכת דנמרק לבין רפובליקת קפריסין. קפריסין מיוצגת בדנמרק באמצעות שגרירות שהיא מחזיקה בעיר הבירה קופנהגן. דנמרק מיוצגת בקפריסין באמצעות שגרירות שהיא מחזיקה בניקוסיה עיר הבירה. היחסים בין שתי המדינות כוננו ב-2 בנובמבר 1960. שתי המדינות הן ריבוניות וחברות האיחוד האירופי.

ב-1990, דנמרק שלחה 342 חיילים תחת דגל האו"ם לקפריסין במסגרת "הכוח לשמירת השלום של האו"ם בקפריסין". החיילים שדנמרק שלחה היו משויכים לגדודי רגלים שונים. בשנת 2004, דנמרק פתחה את שגרירותה בקפריסין.

מנהיגי קפריסין, דנמרק ופולין הם אילו שהנהיגו את הרפורמות בעת המשבר הכלכלי העולמי וסידרו את התקציב כדי שיסתיים.

ב-27 באפריל 1963 נחתם בין שתי המדינות הסכם בנושא תחבורה אווירית. בחודש מאי 1981 חתמו שתי המדינות על אמנה למניעת כפל מס.

הנשיא הקפריסאי גלפקוס קלירידיס ביקר בדנמרק ביוני 2002, כדי לשכנע את מנהיגי דנמרק להמשיך ולהישאר בדעתם בנוגע להצטרפות קפריסין לאיחוד האירופי, וכדי שהיחסים בין דנמרק לקפריסין לא יעורערו. באוגוסט 2006, ראש הממשלה הדני אנדרס פוג ראסמוסן ביקר בקפריסין ובאזור החיץ בינה לבין הרפובליקה הטורקית של צפון קפריסין.

== לקריאה נוספת ==
* 
* 

== קישורים חיצוניים ==
* 

== הערות שוליים ==
התאחדות הכדורגל השווייצרית

התאחדות הכדורגל השווייצרית היא הגוף האחראי על ניהול ליגות הכדורגל והנבחרות הלאומיות של שווייץ. משרדיה של ההתאחדות נמצאים בעיר ברן. ההתאחדות הוקמה בשנת 1895, הייתה חלק מהגופים שייסדו את פיפ"א בשנת 1904 והצטרפה לאופ"א בשנת 1954, שנת הקמת הארגון.

ראשי התיבות של ההתאחדות ASF-SFV מהווים את קיצור שמה של ההתאחדות בשלוש השפות הרשמיות של המדינה. ASF הן ראשי התיבות בשפה הצרפתית (Association Suisse de Football) והאיטלקית (Associazione Svizzera di Football). SFV הן ראשי התיבות בשפה הגרמנית (Schweizerischer Fussballverband).

==גלריה==
{| align=center
|<gallery widths="140px" heights="140px" perrow="4">
 קובץ:ASF-SFV 40s.png|לוגו ההתאחדות 1940–1990
 קובץ:Switzerland FA90.png|לוגו ההתאחדות 1990
 קובץ:ASF-SFV 1990-2006.png|לוגו ההתאחדות 1990–2006
 קובץ:SFV Logo.svg|לוגו ההתאחדות הנוכחי
 </gallery>
|}

קטגוריה:שווייץ: ארגונים
קטגוריה:שווייץ: כדורגל
שווייץ
פיאט 850T

פיאט 850T הוא רכב מסחרי קל, מתוצרת יצרנית הרכב האיטלקית פיאט אשר יוצר בין השנים 1964–1976.

== ייצור ==
דגם "פיאט 850T" הוצג לראשונה בסלון המכוניות בטורינו בנובמבר 1964.

בנוסף לשם המקורי של הדגם "פיאט 850T", הדגם היה קרוי באיטליה ("Fiat 850 Familiare ("Kombi.

מלבד לאיטליה, הדגם יוצר גם ביוגוסלביה בחברת בת של פיאט "Zastava".

המנוע המקורי היה בנפח 767 סמ"ק, (נלקח מדגם המסחרי הקודם Fiat 600 Multipla) אשר הוחלף למנוע 843 סמ"ק (נלקח מפיאט 850), ומשנת 1971 המנוע בנפח 903 סמ"ק נלקח מדגם פיאט 127. 

הדגם יוצר בתצורה בעלת 5 דלתות (4 צדדיות ו-1 אחורית).

== תמונות ==
<gallery mode="packed" heights="90">
Fiat 850 T licence BX-82-GT pic 4.JPG| פיאט 850T 
MHV Fiat 850T 02.jpg| פיאט 850T 
Fiat 850 T licence BX-82-GT pic 2.JPG|פיאט 850T
Fiat 850T 002.JPG|פיאט 850T
Fiat 850T 001.JPG|פיאט 850T
Fiat 850 T licence BX-82-GT pic 1.JPG|פיאט 850T
Fiat 850 T licence BX-82-GT pic10.JPG|פיאט 850T
Fiat 850 T licence BX-82-GT pic 7.JPG| פיאט 850T 
Fiat 850 T licence BX-82-GT pic 9.JPG|פיאט 850T 
</gallery>

==ראו גם==
* פיאט 900T
* זסטאבה 620B

==לקריאה נוספת==
* [http://www.cnhindustrialvillage.com/EN/Pages/historical-vehicle-fiat-850t.aspx (CNH Industrial Village - FIAT 850 T) ]

==קישורים חיצוניים==

* [https://www.youtube.com/watch?v=wd1CuUg_CkE פיאט 850T] (1:08 דקות) (יו-טיוב)

==הערות שוליים==

קטגוריה:דגמי מכוניות שהושקו ב-1964
קטגוריה:מכוניות מסחריות
850T
קטגוריה:כלי רכב איטלקיים
קטגוריה:כלי רכב שיוצרו ביוגוסלביה
פיאט 600 מולטיפלה

פיאט 600 מולטיפלה
פיאט 600 מולטיפלה
פיאט 600 מולטיפלה (באיטלקית Fiat 600 Multipla), היא מכונית משפחתית סגורה, מיועדת ל-4 עד 6 נוסעים (כולל נהג), אשר יוצרה בין השנים 1956–1967 על ידי חברת פיאט האיטלקית. הדגם הוצג לראשונה ב-14 בינואר 1956 בתערוכת המכוניות בבריסל. המרכב והמנוע התבססו על דגם הפיאט 600.

==ייצור==
יוצרו 243,000 יחידות. הדגם היה פופולרי בקרב נהגי המוניות האיטלקים.

הדגם היה מיועד ל-4 עד 6 נוסעים (כולל נהג). בדגמי 6 המקומות, המושבים היו מסודרים ב-3 שורות, (מושבים בודדים).

בדגם ה"פיאט 600 מולטיפלה" נבנו 4 דלתות צדדיות. הדלתות הקדמיות נפתחו בניגוד לכיוון הנסיעה.

לוח שעוני הבקרה נלקח מדגם ה"פיאט 600".

== תמונות ==
<gallery>
קובץ:1957 FIAT Multipla Taxi and FIAT 500 pic1.JPG|פיאט 600 מולטיפלה, (מונית)
קובץ:1960 Fiat Multipla taxi Roma.jpg| פיאט 600 מולטיפלה, שנת 1960, (מונית)
קובץ:1957 FIAT Multipla Taxi pic7.JPG|פיאט 600 מולטיפלה
קובץ:Fiat 600 Multipla 1960.jpg|פיאט 600 מולטיפלה, שנת 1960
קובץ:Fiat Multipla 600.jpg|פיאט 600 מולטיפלה
קובץ:Fiat 600 Multipla (10950052633).jpg|פיאט 600 מולטיפלה, מבט ללוח הבקרה
קובץ:Fiat Multipla (1956), Przemyśl 4.jpg|פיאט 600 מולטיפלה, שנת 1956, מבט לתא הנהג
קובץ:Paris - RM Auctions - 5 février 2014 - Fiat 600 Multipla - 1957 - 001.jpg| פיאט 600 מולטיפלה, שנת 1957
קובץ:Paris - RM Auctions - 5 février 2014 - Fiat 600 Multipla - 1957 - 003.jpg| פיאט 600 מולטיפלה, שנת 1957 (מבט למכסה המנוע האחורי)
קובץ:Fiat600Multipla 3.jpg| פיאט 600 מולטיפלה
</gallery>

==ראו גם==
* פיאט 600

==לקריאה נוספת==
* [https://petrolicious.com/marketplace/1962-fiat-600-multipla פיאט 600 מולטיפלה] (1962 Fiat 600 Multipla • Petrolicious), 15 במרץ 2017

==קישורים חיצוניים==

* [https://www.youtube.com/watch?v=Kx2mU4RKyfU פיאט 600 מולטיפלה] (2:22 דקות), יו-טיוב.

==הערות שוליים==

קטגוריה:דגמי מכוניות שהושקו ב-1956
קטגוריה:מכוניות משפחתיות
600 מולטיפלה
קטגוריה:מכוניות מנוע אחורי
קטגוריה:כלי רכב איטלקיים
דוב הקינמון

דוב הקינמון (שם מדעי: Ursus americanus cinnamumum) הוא תת-מין של הדוב השחור האמריקני, שהיה נפוץ באזורים מרכזיים ומערביים של ארצות הברית וקנדה. כיום אוכלוסיות מבוססות נמצאות בקולורדו, ניו מקסיקו, יוטה, איידהו, מונטנה, וושינגטון, מינסוטה, ויסקונסין, ויומינג, קליפורניה, אלברטה, קולומביה הבריטית, ונראו גם בפנסילבניה ובניו יורק. המאפיין הבולט ביותר של דוב הקינמון הוא פרוותו החומה או האדומה-חומה, המזכירה קינמון (ומכאן שמו), המבדילה אותו משאר בני מינו.

== תיאור ==
כמו תת-מינים אחרים של הדוב השחור האמריקני, דובי קינמון הם אוכלי כל. התזונה שלהם כוללת פירות, צמחים, אגוזים, דבש, ולעיתים חרקים ובשר, תזונתם שונה מתת-מינים אחרים בגלל הבדלי אזורי המחיה. 

משקל גורי הדוב הוא כ-230 גרם בלידה, כאשר מבוגרים שוקלים בין 92 ל-270 ק"ג, ואורך החיים של דוב זה הוא מקסימום 30 שנה. 

דובי קינמון הם מטפסים מעולה, רצים טובים ושחיינים חזקים. הם לרוב ליליים, אם כי לפעמים הם פעילים בשעות היום. לעיתים קרובות הצבעים משתנים במשפחה, כך שלנקבה אחת יהיו גורים בכל שלושת הצבעים שחור, חום וחום-אדמדם.

== תרדמת חורף ==
הדובים ישנים בדרך כלל במהלך חודשי החורף, מסוף אוקטובר או נובמבר עד מרץ או אפריל, בהתאם לתנאי האקלים. 
בפארק הלאומי ילוסטון]]

==קישורים חיצוניים==

קטגוריה:בעלי חיים שתוארו ב-1854
קטגוריה:טקסונים שתוארו בידי ג'ון ג'יימס אודובון
קטגוריה:דוביים
קטגוריה:בעלי חיים בצפון-מזרח ארצות הברית
קטגוריה:פארק לאומי ילוסטון: בעלי חיים
מו במפרש

{| align="left"
|

|-
|

|-
|

|מסה=1.5
|עוצמת הארה=3
|טמפרטורה=6,700-6,800
|מהירות סיבוב=
|כוכבים נלווים=μ במפרש A
|גיל=
}}
|}

μ (מוּ) במפרש הוא אחד הכוכבים הבולטים בקבוצת הכוכבים מפרש עם בהירות נראית מדרגה 2.69, שנמצא במרחק של כ-117 שנות אור ממערכת השמש. בדומה לכוכבים עם בהירות דומה בשמי הדרום, גם הוא לא קיבל שם משלו בתרבויות המערב, שכן בשל מיקומו הדרומי הוא לא היה מוכר לתרבויות אלו.

==תכונות==
μ במפרש הוא כוכב כפול המורכב מענק צהוב וכוכב הסדרה הראשית לבן-צהבהב המקיפים זה את זה בזמן הקפה של כ-138 שנים. בזמן זיהויו של μ במפרש ככוכב כפול, בשנת 1880, המרחק הזוויתי בין שני בני הזוג עמד על כ-2.8 שניות קשת השקול למרחק של כ-100 יחידות אסטרונומיות, אך בשנת 1943 הוא הצטמצם לכ-0.65 שניות קשת בלבד השקולות לכ-20 יחידות אסטרונומיות, ומאז המרחק שוב גדל עד לכ-2.4 שניות קשת בשנת 2000.

===μ במפרש A===
μ במפרש A הוא הכוכב הבהיר והמסיבי מבין השניים ולמעשה כמעט כל האור המגיע מהזוג קורן ממנו. זהו ענק צהוב מסוג ספקטרלי G6 III, מסתו כ-3 מסות שמש, רדיוסו כ-13 רדיוסי שמש, טמפרטורת פניו מעט פחות מ-5,000 קלווין והוא קורן בעוצמה של בערך פי 100 מעוצמת ההארה של השמש (קצת יותר בהכללת האור בתחום התת-אדום). גילה של המערכת מוערך בכ-300 מיליון שנים והכוכב נמצא בשלב של היתוך הליום בליבתו ליסודות כבדים יותר כמו פחמן, חמצן וחנקן, לאחר שהמימן שבליבתו אזל. בעתיד הכוכב צפוי להמשיך להתקרר ולהתנפח בדרך להפוך לענק אדום. למרות שמהירות הסיבוב של הכוכב על צירו היא נמוכה יחסית, כ-6.4 קילומטרים בשנייה בלבד, לכוכב יש פעילות מגנטית חזקה שגורמת להתפרצויות שמש חזקות שאינן נפוצות בכוכבים מסוג זה, ושבמהלכן נרשמת עלייה ניכרת בקרינה העל-סגולה הנפלטת מפני הכוכב. כמו כן, הכוכב פולט קרינת X חזקה יחסית והוא אחד הכוכבים הבהירים ביותר בקרני X בסביבת מערכת השמש.

===μ במפרש B===
μ במפרש B הוא כוכב הסדרה הראשית לבן-צהבהב מסוג ספקטרלי F4 V או F5 V (בעבר הוא סווג כ- G2 V וכך הוא מופיע בקטלוגים ישנים), מסתו גדולה בכ-50% ממסת השמש ורדיוסו גדול בכ-25% מרדיוס השמש. טמפרטורת פניו היא בין 6,700 ל-6,800 קלווין והוא מאיר בעוצמה של פי 3 מעוצמת ההארה של השמש.

== קישורים חיצוניים ==
* [http://stars.astro.illinois.edu/sow/muvel.html μ במפרש באתר של ג'ים קלר]
* 

==הערות שוליים==

 

קטגוריה:ענקים מסוג G
קטגוריה:כוכבי הסדרה הראשית מסוג G
קטגוריה:כוכבים כפולים
קטגוריה:קבוצת הכוכבים מפרש
תעלת סנט ג'ורג'

תעלת סנט ג'ורג (באנגלית: St George's Channel, באירית: Muir Bhreatan, בוולשית: Sianel San Siôr) היא מצר ים באוקיינוס האטלנטי החוצץ בין דרום מזרח האי אירלנד לבין דרום ויילס שבבריטניה הגדולה. אורכה של התעלה הוא כ-160 ק״מ ורוחבה נע בין 80–145 ק״מ.

התעלה הצפונית מחברת את הים האירי מצפון ואת הים הקלטי מדרום. מבחינה היסטורית, היו משתמשים בכינוי תעלת סנט ג'ורג' על מנת לתכלל את כלל המים שבין האי אירלנד לבין בריטניה הגדולה. מאוחר יותר, הוגבל השימוש בכינוי לים שמפריד בין ויילס בבריטניה הגדולה לפרובינציית לנסטר באירלנד, ולעיתים אף דרומה לאזור שבין האזור המערבי של אנגליה לפרובינציית מנסטר, אך חלק זה הוכר בשנות ה-70 של המאה ה-20 כים הקלטי. כיום, הכינוי מתייחס בעיקר לחלק הצר ביותר שמפריד בין ויילס ללנסטר והוא בין המחוזות פמברוקשייר ווקספורד בהתאמה. ארגון ההידרוגרפיה הבינלאומי מבחין בתעלת סנט ג'ורג' כחלק מהים האירי ולא כגוף מים נפרד ממנו. מקור השם הוא מאגדה בת המאה ה-14, שמספרת שגאורגיוס הקדוש הגיע לאנגליה דרך המים האלו בסוף מסעו מהאימפריה הביזנטית.

עולם החי בתעלת סנט ג'ורג' כולל כרישי ענק, דולפיניים, פוקניים, כלבי ים אפורים, צבי ים ולובסטרים. העיירות פורט'קורנו וסנט איב שבמחוז קורנוול הם אתרי צפייה מוכרים של כרישי ענק, ומפרץ קרדיגן ומחוז פמברוקשייר הם אתרי צפייה בינלאומיים בדולפינן מצוי.

==קישורים חיצוניים==

* 

קטגוריה:קצרמר גאוגרפיה של הממלכה המאוחדת
קטגוריה:קצרמר גאוגרפיה של אירלנד
קטגוריה:אירלנד: גאוגרפיה
קטגוריה:ימים באוקיינוס האטלנטי
קטגוריה:מצרי ים
קטגוריה:לנסטר
קטגוריה:ויילס: גופי מים
קטגוריה:הממלכה המאוחדת: מצרי ים
פנגולין אסייתי ענק

פנגולין אסייתי ענק (שם מדעי: Manis paleojavanica) הוא מין נכחד של פנגולין שהיה נפוץ באסיה. 

בשנת 1926 תיאר אז'ן דובואה את עצמותיו של הפנגולין שהתגלו בג'אווה. מאוחר יותר, לורד מדוויי חפר ומצא קבוצה נוספת של עצמות במערות ניאה במלזיה. בשנת 1960, ד.א. הויג'ר זיהה את העצמות האלה כמין נכחד, ותיארך את עצמות הפנגולינים שנמצאו במערות ניאה לתקופה שבין 42,000 ל-47,000 שנים.

== קישורים חיצוניים ==

קטגוריה:בעלי חיים שתוארו ב-1907
קטגוריה:טקסונים שתוארו בידי אז'ן דובואה
קטגוריה:יונקים שחיו בפליסטוקן באסיה
קטגוריה:פנגולינאים פרהיסטוריים
אנלי פיבו

אנלי פיבו (באסטונית: Annely Peebo; נולדה ב-16 בנובמבר 1971) היא זמרת אופרה אסטונית.

==ביוגרפיה==
פיבו נולדה במחוז ויליאנדי שבאסטוניה, לאחר שסיימה ללמוד בתיכון למוזיקה היא שרה במשך ארבע שנים בתזמורת הפילהרמונית של אסטוניה.

היא למדה באוניברסיטה למוזיקה ואמנויות הבמה של וינה שם קיבלה דיפלומה בניצוח מוזיקלי ולימודי פיתוח קול.

ב-1997 נהייתה חברה קבועה בצוות של פולקסאופר של וינה. ב-1997 נהייתה חברה קבועה בצוות של פולקסאופר של וינה, לאחר שבאותה שנה הופיעה לראשונה באופרה של וינה באופרה ריגולטו.

ב-2001 היא הופיעה בפסטיבל וינה וב-2002 ביצעה יצירות של מוצארט בפסטיבל זלצבורג.

היא נבחרה להנחות את אירוויזיון 2002 שנערך בטאלין.

היא גם שיחקה את תפקיד פלורה בסרט טלוויזיה המבוסס על האופרה לה טרוויאטה.

==קישורים חיצוניים==

* [http://www.emic.ee/?sisu=interpreedid&mid=33&id=73&lang=est&action=view&method=biograafia אנלי פיבו] במרכז המוזיקה האסטונית.
* [https://www.baltictimes.com/news/articles/5815/ אסטוניה מתכוננת לאירוח האירוויזיון]
* [http://esctoday.com/261/marko_matvere_and_anneli_peebo_will_host_esc2002/page/2328/ אנלי פיבו ומרקו מטברה ינחו את האירוויזיון]
* [http://www.bach-cantatas.com/Bio/Peebo-Annely.htm אנלי פיבו] במאגר קנטטות באך.

קטגוריה:זמרות מצו סופרן
קטגוריה:זמרי אופרה אסטונים
קטגוריה:מנחי האירוויזיון באסטוניה
קטגוריה:זמרות אסטוניות
קטגוריה:מהגרים לאוסטריה
קטגוריה:ילידות 1971
מריה נאומובה

מריה נאומובה (בלטבית: Marija Naumova; נולדה ב-23 ביוני 1973 בריגה) היא זמרת לטבית אשר מוכרת בשם הבמה מארי אן. מארי זכתה באירוויזיון 2002.

== קריירה ==
ב-1994 התגלה כשרונה בשירה על ידי ריימונד פאולס. שנה לאחר מכן היא הופיעה בתוכנית טלוויזיה העוסקת בחיפוש אחר כישרונות חדשים.

ב-1998 הופיעה בקונצרט לציון 100 שנה להולדת ג'ורג' גרשווין.

ב-1999 פורסם אלבומה הראשון.

ב-2000 השתתפה בקדם האירוויזיון הלטבי וזכתה במקום השני, בשנה לאחר מכן השתתפה פעם נוספת בקדם והייתה בחירת הקהל, אך לא נבחרה בקרב שופטי התחרות.

ב-2002 נבחרה בפעם הראשונה לייצג את לטביה בתחרות עם השיר "I Wanna" ובאירוויזיון זכתה במקום הראשון ובכך לראשונה הביאה לארצה את הניצחון בתחרות. בשנת זכייתה ביקרה בישראל והופיעה בפסטיבל המחולות של כרמיאל.

באירוויזיון 2003 היא לקחה חלק בהנחיה לצד רנארס קאופרס.

ב-2004 שיחקה בתפקיד הראשי במחזמר "צלילי המוסיקה".

בשנים 2007–2008 הופיעה ב"עלובי החיים".

היא בעלת תואר במשפטים מאוניברסיטת לטביה. ב-2005 נבחרה לשגרירה של רצון טוב מטעם ארגון UNICEF.

==קישורים חיצוניים==

* 

* 

קטגוריה:ילידות 1973
קטגוריה:זמרות לטביות
קטגוריה:מוזיקאים לטבים
קטגוריה:משתתפי אירוויזיון 2002
קטגוריה:נציגי לטביה באירוויזיון
קטגוריה:זוכי האירוויזיון
קטגוריה:מנחי האירוויזיון בלטביה
קטגוריה:מתחרי רוקדים עם כוכבים (לטביה)
קטגוריה:שגרירים של רצון טוב - יוניסף
ג'ון ספנסר, רוזן ספנסר השמיני

ג'ון ספנסר, רוזן ספנסר השמיני (באנגלית: John Spencer, 8th Earl Spencer; 24 בינואר 1924 - 29 במרץ 1992) היה בן אצולה בריטי, ואביה של דיאנה, הנסיכה מוויילס.

==ביוגרפיה==
ג'ון ספנסר נולד ב-24 בינואר 1924 בפדינגטון, לונדון, לאלברט ספנסר, רוזן ספנסר השביעי ולליידי סינתיה המילטון, בתם של ג'יימס המילטון, דוכס אברקורן השלישי וליידי רוזלינד בינגהאם, ועם לידתו קיבל את התואר "ויקונט אלת'ורפ". ג'ון התחנך באיטון קולג' ובאוניברסיטה החקלאית המלכותית, ובין השנים 1944–1945 לחם במלחמת העולם השנייה כקפטן ברגימנט הסקוטים אפורים המלכותי. בין השנים 1947–1950 שימש ג'ון כעוזרו של וילוובי נורי, ברון נורי הראשון, מושל אוסטרליה הדרומית.

בשנת 1952 מונה ג'ון לחבר מועצת נורת'המפטונשייר, בשנת 1959 מונה לשריף הבכיר של נורת'המפטונשייר, ובשנת 1970 מונה לשופט השלום בנורפוק. ג'ון שירת את ג'ורג' השישי, מלך הממלכה המאוחדת בין השנים 1950–1952, ולאחר מכן שירת את אליזבת השנייה, מלכת הממלכה המאוחדת בין השנים 1952–1954, ואף קיבל בשנת 1954 את עיטור המסדר הוויקטוריאני המלכותי.

בשנת 1954 התחתן ג'ון במנזר וסטמינסטר עם פרנסס רות רוש, בתם של מוריס רוש, ברון פרמוי הרביעי, ורות רוש, ברונית פרמוי, ממנה נולדו לו 5 ילדים. נישואי הזוג לא היו מוצלחים, ובשנת 1969 התגרשו השניים. בשנת 1975 מת אביו אלברט ספנסר, רוזן ספנסר השביעי, וג'ון ירש את תארו "רוזן ספנסר". בשנת 1976 התחתן ג'ון עם ריין מק'קורקדייל, בתם של אלכסנדר מק'קורקדייל והסופרת ברברה קרטלנד.

ב-29 במרץ 1992 מת ג'ון כתוצאה מהתקף לב, ובנו צ'ארלס ספנסר, רוזן ספנסר התשיעי ירש את תאריו.

==משפחתו==
ב-1 ביוני 1954 התחתן ג'ון עם פרנסס רות רוש, בתם של מוריס רוש, ברון פרמוי הרביעי, ורות רוש, ברונית פרמוי, ממנה נולדו לו 5 ילדים:
* ליידי שרה מק'קורקדייל (נולדה ב-1955): נישאה לניל מק'קורקדייל, אחיינה של אמה החורגת.
* ג'יין פלוייז, ברונית פלוייז (נולדה ב-1957): נישאה לרוברט פלוייז, המזכיר האישי של אליזבת השנייה.
* ג'ון ספנסר (1960): נפטר 10 שעות לאחר לידתו.
* דיאנה, הנסיכה מוויילס (1961–1997): נישאה לצ'ארלס, נסיך ויילס.
* צ'ארלס ספנסר, רוזן ספנסר התשיעי (נולד ב-1964): ירש את תוארו לאחר מות אביו. נישא שלוש פעמים.

==אילן יוחסין==

==קישורים חיצוניים==
* [https://www.findagrave.com/cgi-bin/fg.cgi?page=gr&GRid=3210 ג'ון ספנסר, רוזן ספנסר השמיני]
* 

קטגוריה:משפחת ספנסר-צ'רצ'יל
קטגוריה:רוזנים בריטים
קטגוריה:המסדר הוויקטוריאני המלכותי: לוטננטים
קטגוריה:קצינים בריטים במלחמת העולם השנייה
קטגוריה:בריטים שנולדו ב-1924
קטגוריה:בריטים שנפטרו ב-1992
חפרפרת גאנסו

חפרפרת גאנסו (שם מדעי: Scapanulus oweni) הוא סוג ומין יחיד האנדמי לגאנסו, סין, ונמצא במשפחת החפרפרתיים. חפרפרת זו היא החברה היחידה בתת-משפחת חפרפרות אמריקניות שלא חיה בצפון אמריקה. החפרפרת אוכלת בעיקר חרקים ואורכה 10-13סנטימטרים עם זנב שאורכו 3.5-4סנטימטרים. 

==קישורים חיצוניים==

==הערות שוליים==

קטגוריה:בעלי חיים שתוארו ב-1912
קטגוריה:טקסונים שתוארו בידי אולדפילד תומאס
קטגוריה:חפרפרתיים
קטגוריה:יונקים יחידים בסוגם
קטגוריה:סין: יונקים
פיאט 242

פיאט 242 (באיטלקית Fiat 242) הוא רכב מסחרי תוצרת חברת פיאט האיטלקית, שיוצר בין השנים 1974–1987, בשיתוף חברת סיטרואן הצרפתית.

==ייצור==
באיטליה יוצרו 2 הדגמים: "פיאט 242" ודגם כמעט זהה "Citroën C35", עד שנת 1987 (הורכבו ב-2 הדגמים מנועי פיאט).

משנת 1987 עד שנת 1992 יוצר בצרפת דגם ה"Citroën C35" על ידי חברת Chausson.

מנועי הדיזל, 2,200 סמ"ק נלקחו מדגם "Citroën CX".

== תמונות ==
<gallery >
קובץ:Red Fiat 242.jpg| פיאט 242
קובץ:1983 Fiat 242 (6426856919).jpg|פיאט 242, שנת 1983
</gallery>

==ראו גם==
* פיאט

==לקריאה נוספת==
* [http://car--reviews.com/content/fiat-242-e.html תמונות של פיאט 242] (Gallery of Fiat-242-E)

==קישורים חיצוניים==

* [https://www.youtube.com/watch?v=yTpPeH_YmOI פיאט 242] (0:21), יו-טיוב

==הערות שוליים==

קטגוריה:דגמי מכוניות שהושקו ב-1974
קטגוריה:מכוניות מסחריות
242
קטגוריה:כלי רכב איטלקיים
חפרפרת זנב-שעיר

חפרפרת זנב-שעיר (שם מדעי: Parascalops breweri), המוכרת גם בשם החפרפרת של ברואר, היא חפרפרת צפון אמריקאית בגודל בינוני, וסוג ומין יחיד. את המיון לחפרפרת קבע תומאס מאיו ברואר, חוקר טבע אמריקאי.

== תיאור ==
לחפרפרת זו יש פרווה אפורה כהה עם חלקים בהירים יותר, האף שלה מחודד ויש לה זנב קצר ושעיר (ומכאן שמה). אורך החפרפרת הוא כ-15 ס"מ, כולל הזנב שאורכו 3 ס"מ, ומשקלה כ-55 גרם. כפותיה הקדמיות רחבות כדי לשמש לחפירה. בנוסף, יש לה 44 שיניים, עיניה מכוסות בפרווה ואוזניה אינן חיצוניות. צבען של כפות רגליה הוא ורוד, אך הן הופכות ללבנות ככל שהחפרפרת מזדקנת. ניתן לראות אצל החפרפרת מספר התאמות לחיים מתחת לקרקע: עורה צפוף מאוד ועדין, ורגליה רחבות, שטוחות וכבדות. החפרפרת מסתמכת מעט מאוד על ראייתה ויש להן ראייה חלשה מאוד. כדי להתגבר על חוסר הראייה שלה, לחפרפרת יש שערות שפם רגישות על קצה האף, והרגליים רגישות מאוד לתנודות באדמה.

== בית גידול ==
החפרפרת חיה באזורי יערות או שטחים פתוחים עם קרקעות יבשות במזרח קנדה ובצפון-מזרח ארצות הברית. מכיוון שהיא יונק החי מתחת לקרקע, היא צריכה אדמה לחה אבל חזקה, כדי שהיא תוכל לחפור בקלות. החפרפרת מעדיפה חורשות נשירים (חורשות בהן מתרחש הזמן בו עצים ושיחים מנשירים את עליהם) ויערות מחטניים, שדות ישנים וצידי דרכים.  

== התנהגות ==
חפרפרת זו נחשבת קטלנית, מאחר שהיא מתגוררת בעיקר מתחת לפני הקרקע במנהרות רדודות, והיא צדה טרף במשך כל היום, כשבלילה היא עולה לפני-הקרקע. החפרפרת פעילה קרוב יותר לפני השטח במהלך חודשי הקיץ החמים יותר וחופרת עמוק יותר מתחת לאדמה בסתיו ובחודשי החורף הגשמיים. 

חפרפרת זו מבלה את רוב זמנה מתחת לקרקע, בחיפוש אחר מחילות של חרקים, זחלים ותולעי האדמה. היא פעילה כל השנה, וטורפיה כוללים ינשופיים, שועלים ונחשים גדולים. 

החפרפרת נוהגת להתבודד למעט תקופת הרבייה שנמשכת בתחילת האביב. לידה ממוצעת כוללת 4 עד 5 צאצאים אשר הנקבה יולדת אותם במאורה תת-קרקעית עמוקה. משך חייה של החפרפרת עשוי לחיות הוא בין 3 ל-4 שנים. 

== תזונה ==
חפרפרות אלה אוכלות בעיקר חרקים, גרגירים, תולעי אדמה, זחלי חיפושיות, שבלולים ונמלים. לפעמים היא מתבססת על ירקות כשזה מקור המזון הזמין היחידי

==קישורים חיצוניים==

==הערות שוליים==

קטגוריה:בעלי חיים שתוארו ב-1842
קטגוריה:טקסונים שתוארו בידי ג'ון בקמן
קטגוריה:חפרפרתיים
קטגוריה:קנדה: יונקים
קטגוריה:בעלי חיים בצפון-מזרח ארצות הברית
קטגוריה:יונקים יחידים בסוגם
יעקב אלישר

הרב יעקב אלישר (1730–1790) היה מנהיג ורב הקהילה היהודית בחברון.

==ביוגרפיה==
נולד בחברון בשנת ת"צ (1730) לרב חיים יוסף אלישר. בצעירותו למד תורה בישיבותיה של חברון ונעשה לאחד ממנהיגי הקהילה.

לפי עדות נכדו רבי יעקב שאול אלישר (היש"א ברכה), היה שם משפחתו המקורי של ר' יעקב אלישר "ווילנא" - על שם עיר מוצאה של המשפחה. בצעירותו, החלו קרוביו לכנותו בשם "אליישר" (הישר) בשל צדקותו. מאז, דבק השם בבני המשפחה שלא הוסיפו עוד להשתמש בשם ווילנא. טענה זו נאחזת במגילת היוחסין שכתב רבי חיים הלוי פולאקו מחברון לרב יעקב שאול אלישר אודות מוצא משפחתו, לפי המגילה משפחת אלישר במקורה היא משפחה אשכנזית שמקורה בעיר ווילנא. אמנם, לדעת מאיר בניהו וחוקרים אחרים יחוס זה שגוי ולטענתם משפחת אלישר היא משפחה ספרדית שורשית שהיגרה לארץ ישראל עם גירוש ספרד. הסיבה לבלבול נבעה ככל הנראה בשל מוצאה של אמו של רבי יעקב אלישר שהיה מן העיר ווילנא.

במהלך חייו יצא לשלוש שליחויות מטעם הקהילה היהודית בחברון, אחת מהן בשנת 1773 (ערב ראש חודש חשוון) למצרים, דרך עזה ומדבר סיני עם החיד"א. בגבול מצרים נתגלעו חילוקי דעות ביניהם על בחירת הדרך, והחיד"א אמר לו: "נהי (=אף על פי) דבתורה אתה גדול ממני, אך בענייני העולם אינך מכיר כלום".

במהלך שליחותו לבצרה שבעיראק בשנת 1775 נפטרה אשתו, ששהתה בחברון, והוא נישא בשנית לבת נשיא הקהילה המקומית, ויחד נולדו להם שני בנים. במהלך שהותו בעיר צרו עליה הפרסים במשך שנה שלמה. לאחר כיבושה החליט מלך פרס להשמיד את היהודים, והרב אלישר הכריז על קיום תפילות וצומות לביטול הגזירה. לאחר שהאויבים נהדפו, כתב את "מגילת פרס" (או "מגילת אלישר") בה הוא מגולל את סיפור המצוקה וההצלה. היש"א ברכה העתיק את המגילה לקלף, והדפיסה בראש ספרו "איש אמונים". בבצרה נולד בנו מאשתו השנייה הרב אליעזר ירוחם, אביו של הראשון לציון הרב יעקב שאול אלישר.

לאחר שהות ארוכה בבצרה (1774–1781), הוא עזב את העיר ועבר לדמשק, שם הצטרף לבנו הבכור מאשתו הראשונה מחברון, הרב חיים. משם עברו השניים לצפת בשנת 1781, כיוון ששמע בדמשק שבעלי החובות של בנו חיים מחברון מתכוונים להציק לו וגם כדי לא לצער את קרובי אשתו הראשונה שבחברון.

בצפת הוא נמנה עם רבני ומנהיגי הציבור. משם הוא כתב מכתב בשנת 1782 לחברו החיד"א שהיה בליוורנו. הוא מתאר במכתבו את מצבה הטוב של צפת כולל מצב הישיבות והרבנים ואת עליית החסידים אליה, ומציע לו לבוא לעיר ולשמש בה כרב. כן הוא מבקש ממנו שישלח לו את חיבוריו. בשנת 1783 חתם בצפת על איגרת השליחות של הרב שלמה חסאן, חתן מהרי"ט אלגאזי.

נהג לחתום בשם - יעקב וילנא. החיד"א מכנהו באחד מספריו: "החכם השלם, הדיין המצוין רחם רחמתיים, מעיין ובור סוד שאינו מאבד טיפה, הטוב והישר, יעקב שלם ושלמה משנתו, מסויידת ומכויירת- חקוקה בששר- כמהר"ר יעקב אלישר נר"ו".

נפטר בחברון סמוך לשנת תק"נ (1790).

==ראו גם==
* משפחת אלישר
== קישורים חיצוניים ==
* אריה ליב פרומקין, תולדות חכמי ירושלים, חלק ג, [http://www.hebrewbooks.org/pdfpager.aspx?req=36973&st=&pgnum=480&hilite= יעקב וילנא אלישר], באתר HebrewBooks
* 
* [http://ybz.org.il/_Uploads/dbsArticles/Benayahu.Elyichar.pdf מאיר בניהו, רבי יעקב אליישר וחיבורו מגילת פרס], על קורות קהילת בצרה בשנות ה'תקל"ה-ה'תקל"ט 1535–1539, מכון בן-צבי, האוניברסיטה העברית ירושלים, ה'תש"ך, 1960.
* [http://toladot.blogspot.co.il/2010/11/blog-post_20.html מגילת היוחסין כפי הנראה לא מדויקת] - על מקור משפחתו.
* 

==הערות שוליים==

קטגוריה:נפטרים ב-1790
קטגוריה:ילידי 1730
קטגוריה:רבנים ארץ-ישראלים